
 R A P O R T 
asupra propunerii legislative privind deţinerea câinilor de rasă în România


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare, cu propunerea legislativă privind deţinerea câinilor de rasă în România, transmis cu adresa nr.265 din 27 iunie 2002.


La întocmirea raportului, Comisia a avut în vedere avizul Consiliului Legislativ şi avizul Comisiei pentru administraţie publică, amenajarea teritoriului şi echilibru ecologic. 


Propunerea legislativă are ca obiect de reglementare regimul deţinerii câinilor de rasă în România şi urmăreşte responsabilitatea proprietarilor sau deţinătorilor de astfel de câini, stabilirea condiţiilor care trebuie îndeplinite de persoana care deţine câinii de rasă periculoşi şi a obligaţiilor deţinătorilor în legătură cu creşterea, hrănirea, întreţinerea, transferul, circulaţia în locurile publice, dresajul şi evidenţa privind această categorie de câini. 

Propunerea legislativă  privind deţinerea câinilor de rasă în România face parte din categoria legilor organice, potrivit prevederilor art.72 din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul  Gheorghe Predilă - secretar de stat în Ministerul Agriculturii, Alimentaţiei şi Pădurilor. 

La lucrările comisiei au fost prezenţi  32 de deputaţi membri ai comisiei.

Propunerea legislativă a fost respinsă -  în unanimitate -  în şedinţa din 05.02.2003.


În urma dezbaterii, Comisia propune respingerea propunerii legislative pentru următorul considerent:

· Majoritatea reglementărilor cuprinse în propunerea legislativă au fost preluate de proiectul de Lege pentru aprobarea Ordonanţei de urgenţă a Guvernului nr.55/2002 privind regimul de deţinere al câinilor periculoşi sau agresivi.   


Preşedinte,





Secretar,

Ioan BÂLDEA 




Alexandru PEREŞ

Întocmit: Consilier


  Anton Păştinaru

